Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 69/2002. (VIII. 15.) FVM rendelethez
Paragraph Index: 377

2. Lárva elkülönítés ülepítéssel — Az emésztõfolyadékhoz hozzá kell adni 300—400 g jégpasztillát vagy mozsárban tört jeget úgy, hogy az összes térfogat kb. 2 liter legyen. Kevergetni kell a jég elolvadásáig. Nem teljes (száznál kevesebb, lásd 1.2.) mintacsoport esetében a jég mennyiségét is arányosan csökkenteni kell. — A lehûtött emésztõfolyadékot egy 2 l-es választótölcsérbe kell önteni, amely egy fogóval odarögzített rezgéskeltõ készülékkel (vibrátor) is el van látva. — Az ülepítés végett a lehûtött emésztõfolyadékot 30 percig — egyperces rezegtetés, egyperces pihenés váltakoztatásával — a választótölcsérben kell tartani. A tölcsért használat után mosószeres oldattal el kell öblíteni. — A 30 perc elteltével 60 ml üledéket gyorsan egy 100 ml-es mérõhengerbe kell engedni. — Legalább 10 percig állni kell hagyni a 60 ml-es mennyiséget, majd a felülúszóból annyit kell leszívni, hogy a mérõhengerben 15 ml maradjon, amit ezután lárvák kimutatására vizsgálnak. 2002/108. szám — A leszívást egy plasztik csõvel ellátott, eldobható plasztik fecskendõvel kell végezni. — A szívócsõ mérõhengerre helyezett fecskendõjének hosszát úgy kell megválasztani, hogy a leszívás után 15 ml folyadék maradjon a mérõhengerben. — A 15 ml maradék folyadékot egy lárvaszámláló kamrába vagy 2 db Petri-csészébe kell önteni és trichinoszkóppal, illetve sztereomikroszkóppal kell vizsgálni. — A vizsgálatot az emésztéses folyamat befejezését követõen el kell végezni, az semmilyen körülmények között sem halasztható másnapra. Amennyiben az emésztõfolyadék nem eléggé átlátszó, vagy a vizsgálata nem kezdõdött meg 30 percen belül, a következõk szerint szükséges deríteni: a 60 ml-es végsõ mintát egy mérõhengerbe kell önteni, és ülepedni kell hagyni 10 percig. Ezután 45 ml felülúszót le kell szívni, és a maradék 15 ml-hez csapvizet kell hozzáadni 45 ml össztérfogat eléréséig. Egy újabb 10 perces ülepedési szakasz után kell leszívni 30 ml-t a folyadék felülúszójából, és a maradék 15 ml-t egy Petri-csészébe vagy egy lárvaszámláló kamrába kell önteni a vizsgálat céljából. A mérõhengert 10 ml csapvízzel kell átmosni, a kapott mosófolyadékot a Petri-csészében vagy a lárvaszámláló kamrában lévõ mintához kell adni és vizsgálni.

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes